फूड सेफ्टी एक्ट लागू होने के बाद भी बाजार में बिक रहा है खुला समान
जिलामुख्यालय सहित अन्य स्थानों पर फूड सेफ्टी एक्ट लागू है, लेकिन खाद्य एवं औषधि विभाग ने खुले खाद्य पदार्थ पर अब तक कार्रवाई शुरू नहीं की है। बाजार में मसाले, चाय की पत्ती, खाद्य तेल खुले में बिक रहे हैं। स्थिति यह है कि शहर के होटल और किराना की दुकान पर खुले में रखा हुआ सामान उपभोक्ता को बेचा जा रहा है। किराना दुकानदार खुद सामान की पैकिंग कर ग्राहक को दे रहे हैं। उसमें न ही कोई पैकिंग की तारीख होती है और न उस पैकिंग पर सामान के खराब होने की तारीख लिखी जा रही है। खाद्य विभाग की टीम कार्रवाई करने में लापरवाही कर रही है।
गौरतलब है कि शहरी क्षेत्र में दुकानदार अपनी दुकान का पंजीयन नहीं करा रहे हैं। पंजीयन न होने के कारण खाद्य विभाग को इस बात की जानकारी ही नहीं है कि जिले में कितनी दुकानें संचालित की जा रही हैं। किराना की दुकानों पर आटा, दाल, मैदा, चावल और अन्य खाने की सामग्री पैक कर बेची जा रही है। बाजार आने वाले ग्राहक को होटलों में गंदगी के अलावा कुछ नहीं मिल रहा है। वहीं होटलों में दिए जाने वाले खाने से लोग बीमार हो रहे हैं। लहार रोड निवासी प्रकाश कुशवाह ने सोमवार को बाजार में होटल पर नाश्ता किया। उसके कुछ देर बाद उसको फूड पॉइजनिंग हो गई। डॉक्टर से दवा लेने के बाद उसे राहत मिली। होटल में भी सफाई का ध्यान नहीं रखा जा रहा है।
यह है खाद्य सुरक्षा अधिनियम
सभी खाद्य कारोबारी बिना रजिस्ट्रेशन के खाद्य कारोबार करते हुए पाए जाने पर खाद्य सुरक्षा व मानक अधिनियम 2006 की धारा 50 के अंतर्गत 25 हजार तक जुर्माना भरना होगा। बगैर लाइसेंस के खाद्य कारोबार करते पाए जाने पर खाद्य सुरक्षा व मानक अधिनियम 2006 की धारा 63 के तहत सजा व 83 लाख तक के जुर्माना का प्रावधान है।
खुले में रखी हुई खाद्य सामग्री।
hin_Deva hin_Deva hin_Deva hin_Deva hin_Deva hin_Deva